FOTO ȘI VIDEO Bătaie pe teren chiar înainte de Dinamo - UTA! Jandarmii au intervenit
Un conflict a izbucnit între galerii chiar înaintea meciului Dinamo - UTA Arad, care se dispută pe Arcul de Triumf.
După ce suporterii celor două echipe au intrat într-un conflict și în drumul spre stadion, scandalul s-a mutat pe Arcul de Triumf.
Bătaie pe teren chiar înainte de Dinamo - UTA! Jandarmii au intervenit
Cu 10 minute înainte de primul fluier, suporterii lui Dinamo au aruncat cu torțe către peluza în care se aflau susținătorii celor de la UTA, printre ei și numeroși ultrași din Peluza Sud Steaua, care sunt înfrățiți cu galeria arădeană.
Pompierii au intervenit pentru a stinge torțele respective, moment în care suporteri din ambele tabere au pătruns pe teren și s-au luat la bătaie. Jandarmeria a intervenit prompt, iar conflictul s-a stins după câteva minute.
Meciul a început cu o întârziere de aproximativ 10 minute.
Urmăriți SPORT.RO și pe Google News